1.St-413/2013



REPUBLIKA HRVATSKA

TRGOVAČKI SUD U SPLITU

Split, Sukoišanska 6

Z A K LJ U Č A K

Trgovački sud u Splitu, po stečajnom sucu Velimiru Vukoviću kao sucu pojedincu, u stečajnom postupku nad stečajnim nad dužnikom NEFERANOVIĆ d.o.o. u stečaju Split, Bilice II br.46 2.,OIB: 29092582253, dana 5.listopada 2018. godine

z a k lj u č i o j e

I. Određuje se dvanaesto ročište za prodaju u stečajnom postupku uz odgovarajuću primjenu odredbi Ovršnog zakona nekretnina stečajnog dužnika, i to:

Stambeno-poslovne zgrade, poluotvorenog skladišnog prostora i otvorenog skladišnog prostora –dvora, na čest.zem. 2802, čest.zem. 2805/5 i čest.zem. 2805/9, ZU 5286 k.o. Split u stečajnom postupku uz odgovarajuću primjenu odredbi Ovršnog zakona koje se odnose na nekretnine.

 Založno pravo na ovim nekretninama upisano je u korist Credo banka d.d. u stečaju Split.

Na ovom ročištu predmet prodaje je:

* poluotvoreni skladišni prostor, površine 1.253,25 m2 i pristupni put boksovima, površine 520,50 m2, po cijeni od 157.439,20 EUR odnosno 1.166.784,90 kn.

II. NAČIN PRODAJE:

 Nekretnine pobliže označene u toč. I. zaključka prodavat će se u stečajnom postupku usmenom javnom dražbom.

Ročište za prodaju održat će se pred stečajnim sucem u zgradi Trgovačkog suda u Splitu, Sukoišanska br. 6, sudnica broj 1/Prizemlje, dana **6. studenoga 2018. godine u 9,30 sati.**

III. Ovaj zaključak o prodaji objavit će se na mrežnoj stranici- e oglasna ploča. Trgovačkog suda u Splitu, te oglas o prodaji u dnevnom tisku.

Ročište će se održati i ako na njemu sudjeluje samo jedan ponuditelj.

 2 1.St-413-2013

Stečajni upravitelj će Hrvatskoj gospodarskoj komori Zagreb i Visokom trgovačkom sudu Republike Hrvatske u Zagrebu dostaviti podatke o nekretninama koje su predmet prodaje.

IV . UVJETI PRODAJE:

1. Nekretnine koje su predmet prodaje slobodne su od osoba i stvari trećih osoba.
2. Vrijednost nekretnina utvrđena je u iznosu koji je naveden u toč. I. zaključka.
3. Nekretnine iz toč. I. zaključka prodavat će se na dvanaestom ročištu za dražbu po cijeni koja je toč. 1 zaključka i ispod te cijene ne mogu se prodati na dvanaestom ročištu.

Ako se nekretnine ne prodaju na dvanaestom ročištu za prodaju po utvrđenim vrijednostima na narednim ročištima za prodaju mogu se prodati za nižu vrijednost koju zaključkom odredi stečajni sudac.

1. Sve poreze i pristojbe u svezi s prodajom nekretnina snosi kupac.
2. Kao kupci mogu sudjelovati sve osobe koje prema važećim propisima u Republici Hrvatskoj mogu stjecati vlasništvo na nekretninama koje su predmet prodaje i koje su najkasnije do 6. studenoga 2018. godine uplatile osiguranje u iznosu od 10 % od utvrđene vrijednosti nekretnina koje su predmet prodaje na račun sudskog depozita Trgovačkog suda u Splitu **pri Hrvatskoj Poštanskoj Banci d.d. Zagreb broj: IBAN: HR1623900011300000664, model: HR:02** s naznakom za spis 1. St-413/2013 i dokaz o tome predočile stečajnom sucu prije početka dražbe, ili stečajnom sucu prilože bankarsku garanciju bonitetne banke na prvi poziv za navedene iznose osiguranja.

Punomoćnici ponuditelja mogu sudjelovati na dražbi samo uz ovjerenu specijalnu punomoć.

Sudionicima dražbe koji ne uspiju u nadmetanju osiguranje odnosno bankarska garancija vratit će se odmah nakon zaključenja javne dražbe.

1. Kupac je dužan uplatiti postignutu kupovinu u roku od 30 dana računajući od dana pravomoćnosti rješenja o dosudi na račun sudskog depozita Trgovačkog suda u Splitu pri Hrvatskoj Poštanskoj Banci d.d. Zagreb broj: IBAN: HR1623900011300000664, model: HR:02 s naznakom za spis 1. St-413/2013.

Ako kupac u naprijed navedenom roku ne položi kupovinu sud će posebnim rješenjem prodaju oglasiti nevažećom i odrediti novu prodaju uz uvjete određene za prodaju koja je oglašena nevažećom, a iz položene jamčevine namirit će se troškovi nove prodaje i naknaditi razlika između kupovine postignute na prijašnjoj prodaji i novoj prodaji.

 Nekretnine će se rješenjem o dosudi dosuditi kupcu koji ponudi najpovoljniju cijenu.

 3 1.St-413/2013

Nekretnine će se dosuditi i kupcima koji su ponudili nižu cijenu prema veličini ponuđene cijene, ako kupci koji su ponudili veću cijenu ne polože kupovinu u roku iz toč. IV. 6. ovog zaključka.

1. Osoba koja ima zakonsko ili ugovorno pravo prvokupa ima prednost pred najpovoljnijim ponuditeljem ako odmah po zaključenju dražbe izjavi da imovinu kupuje uz iste uvjete.
2. U rješenju o dosudi nekretnina sud će odrediti da se nakon pravomoćnosti tog rješenja i nakon što kupac položi kupovinu u zemljišnim knjigama upiše u njegovu korist pravo vlasništva na dosuđenim nekretninama te izvrši brisanje prava i tereta na nekretnini koji prestaju njihovom prodajom.
3. Nakon pravomoćnosti rješenja o dosudi nekretnina i nakon što kupac položi kupovinu sud će donijeti zaključak o predaji nekretnina kupcu čime kupac stupa u posjed nekretnina.
4. Prodaja se obavlja po načelu „viđeno – kupljeno“, što isključuje sve naknadne prigovore kupca.
5. Osobe zainteresirane za kupnju mogu razgledati nekretnine koje su predmet prodaje svakim radnim danom po prethodnom dogovoru sa stečajnim upraviteljem Bože Guvo, Split, Smiljanićeva 2. mob.br: 099 7810-923. Kod stečajnog upravitelja može se dobiti na uvid sva raspoloživa dokumentacija koja se odnosi na nekretnine koje su predmet prodaje.

Obrazloženje :

 Rješenjem ovog suda br. St-413/2013 od 02. listopada 2014. godine otvoren je stečajni postupak nad stečajnim dužnikom NEFERANOVIĆ d.o.o. u stečaju Split, Bilice II br.46 2.,OIB: 29092582253. Istim rješenjem za stečajnog upravitelja imenovan je Bože Guvo dipl. oec. iz Splita, Smiljanićeva 2.

Rješenjem ovog suda br. 1.St-413/2013 od 11. srpnja 2016. godine, a temeljem odredbi čl. 164 Stečajnog zakona, (Narodne novine br. 44/96, 29/99, 129/00, 123/03, 82/06,116/10 i 25/12 ), određena je prodaja imovine stečajnog dužnika NEFERANOVIĆ d.o.o. u stečaju Split, Bilice II br.46 2.,OIB: 29092582253 i to nekretnina označenih u toč. I. ovog zaključka, u stečajnom postupku uz odgovarajuću primjenu odredbi Ovršnog zakona.

Kako predmetne nekretnine nisu prodane na desetom dražbenom ročištu koje je održano 12.srpnja 2018. godine, sud je uz suglasnost stečajnog upravitelja cijenu za predmetne nekretnine umanjio za 10% u odnosu na cijene iz zaključka od 19. lipnja 2018.godine, odnosno navedene u nalazu i mišljenju sudskog vještaka Ante Zekan od 14.ožujka 2017.godine.

 4 1.St-413/2013

Slijedom navedenog, a sukladno odredbama čl. 97, čl. 98, čl. 99, čl. 100, čl. 101 i čl. 149 st. 1 Ovršnog zakona, (Narodne novine broj 112/12) u svezi s čl. 164 i čl. 165 Stečajnog zakona, trebalo donijeti ovaj zaključak.

U Splitu, 5.listopada 2018.

 S U D A C

 Velimir Vuković

POUKA O PRAVNOM LIJEKU: Protiv ovog zaključka nije dopuštena žalba.

DNA:

1. Stečajnom upravitelju
2. Mrežna stranica e-oglasna ploča sudova